बिजनेस प्लस
बिजनेस प्लस
आई.एस. रजवाड़ी रेस्टोरेन्ट का शुभारंभ
सागर | सागर शहर में जहां पंजाबी एवं दक्षिण भारतीय व्यंजनों की भरमार है, वहीं स्वाद के शौकीन लोगों के लिए राजस्थानी भोजन के जायकों की कमी हमेशा खलती रही है। इसी कमी को पूरा करते हुए युवा उद्यमी एवं नेत्री इंंदु चौधरी ने राजस्थानी भोजन एवं विभिन्न जायकों की संपूर्ण विविधता को आई.एस. रजवाड़ी रेस्टोरेन्ट का शुभारंभ करके सागर शहर की जनता के लिए स्वाद का बेहतरीन विकल्प प्रस्तुत किया है। म.प्र. शासन के केबिनेट मंत्री भूपेन्द्र सिंह द्वारा तिली रोड पर मेडीकल कॉलेज के बाजू में आई.एस. रजवाड़ी रेस्टोरेन्ट का उद्घाटन किया गया। इस अवसर पर शहर के गणमान्य नागरिक, जनप्रतिनिधि मौजूद रहे। कार्यक्रम में महापौर अभय दरे, सेवानिवृा आई.पी.एस. एम.पी. चौधरी, जया चौधरी, श्रीमंत अशोक जैन, डॉ. प्रदीप चौहान, भाजपा नेता सुधीर यादव, अधिवक्ता असीम दीक्षित उपस्थित थे।
बजाज की नई पेशकश
सागर | बजाज ऑटो ने नई बजाज एवेंजर का विस्तार करने के लिए तीन नये मॉडल क्रूज 220, स्ट्रीट 220 और स्ट्रीट 150 को लांच किया है। 24 दिसंबर को शशांक बजाज शोरूम ने एवेंजर के तीन नये मॉडलों का शुभारंभ किया। इस कार्यक्रम में विशेष अतिथि प्रसिद्ध साहित्यकार सुरेश आचार्य सहित श्यामल समिति के अध्यक्ष उमाकांत मिश्र, गुरूडिनो नागवानी एवं शशांक बजाज के प्रबंधक रमेश यादव, संदीप चौरसिया, शकिर अली आदि उपस्थित रहे। बजाज एवेंजर की यही नई श्रंृखला अंतराष्ट्रीय स्टाइल एवं आराम को ध्यान में रखते हुए लांच की गई है। एवेंजर क्रूज एवं स्ट्रीट क्लासिक आरामदायक सवारी का अनुभव कराती है। स्ट्रीट 150 को 150 सी.सी. उपयोगकर्ताओं को वास्तविक क्रूज का अनुभव कराने के लिये शुभारंभ किया गया है।
bho_Deva bho_Deva awa_Deva hin_Deva hin_Deva hin_Deva